Data was extracted from:https://www.infomed.co.il/drugs/adefovir/

המומחים של
Info
med
מסבירים:
אדפוביר מיועדת לטיפול
בדלקת כבד
כרונית מסוג B במבוגרים עם תמונה היסטולוגית של מחלה פעילה, או עם רמות גבוהות בדם של החלבונים ALT ו AST, המעידים על נזק כבדי.
התחלת טיפול באדפוביר, כאשר הכבד מתפקד ברמה מסויימת, תישקל, רק כאשר השימוש בתכשיר אנטי ויראלי אחר (עם חסם גנטי גבוה יותר לעמידות) אינו זמין או שאינו מתאים. בנוסף, אדפוביר משמש כטיפול, בשילוב עם תכשיר נוסף (ללא עמידות לאדפוביר), עבור מטופלים שהכבד שלהם נפגע באופן קשה ואינו מסוגל לתפקד כראוי.
מנגנון פעילותה של אדפוביר הוא במניעת שכפול הנגיף באמצעות עיכוב האנזים טראנסקריפטאז הופך (reverse transcriptase). לאחר הפסקת הטיפול באדפוביר תיתכן החמרה בדלקת הכבד, על כן חולים אשר מפסיקים את השימוש בתרופה חייבים להיות תחת מעקב רפואי צמוד אחר תפקודי הכבד. כמו כן פגיעה בתפקוד הכליות דווחה אצל חולים אשר היו כבר בעלי סיכון קודם לפגיעה כלייתית. בנוסף לכך, קיים סיכון להתפתחות של עמידות לנגיף ה
HIV
בנשאים בלתי מזוהים או בלתי מטופלים אשר נושאים את הנגיף.
צילום: shutterstock | By mi_viri
מידע על התרופה
אופן נטילת התרופה
טבליות.
תדירות וזמן נטילה
פעם ביום.
טווח המינון
10 מ"ג פעם ביום.
תחילת ההשפעה
תוך מספר שעות. ייתכן ויחלפו מספר שבועות עד שההשפעה תורגש במלואה.
משך ההשפעה
תוך מספר שעות. ייתכן ויחלפו מספר שבועות עד שההשפעה תורגש במלואה.
מנה שנשכחה
במקרה ונשכחה מנה יש לקחתה מייד כשנזכרים, אלא אם הגיע הזמן למנה הבאה ואז יש לדלג על זו שנשכחה ולהמשיך כרגיל. יש ליידע את הרופא.
הפסקת התרופה
גם אם חל שיפור במצב הבריאותי אין להפסיק הטיפול בתרופה ללא התייעצות עם רופא.
מינון עודף
סביר להניח שמנה עודפת מקרית לא תגרום בעיות. יש ליידע מיד את הרופא במידה ונלקחה מנה עודפת גדולה או במידה ומבחינים בתסמינים מיוחדים.
אזהרות
תזונה
ניתן ליטול התרופה עם או בלי אוכל.
אלכוהול
אין בעיות מיוחדות, אך אלכוהול עשוי להחמיר את המחלה עבורה ניתנת תרופה זו.
נהיגה
לא רלבנטי.
הריון
במבחנים בבע"ח נראו תופעות לא רצויות אך לא נבדקה ההשפעה בקרב נשים בהריון, השימוש לא מומלץ. יש לשקול תועלת מול סיכון. (C)
הנקה
לא ניתן. התרופה עוברת לחלב אם ועלולה להשפיע לרעה על התינוק. מומלץ לא לקחת את התרופה או לא להיניק.
תינוקות וילדים
לא מומלץ.
קשישים
ייתכן שיהיה צורך בהפחתת המינון.
דווח לרופא במקרה של
הנקה
הריון
מחלת לב
מחלת כלי דם
מחלת כבד
חמצת (acidosis)
תפקוד כליתי לקוי
איידס
סיכון ממנת יתר
בינוני
סיכון מפיתוח תלות
נמוך
תופעות לוואי
תופעות הלוואי הנפוצות כוללות: חולשה, כאב ראש, הפרעות במערכת העיכול, שלשול, גזים וכאב בטן. בחולים המועמדים להשתלת כבד או לאחריה עלולות להופיע הפרעות בתפקודי הכליה עד לאי ספיקה כלייתית. תופעות חמורות כוללות: עילפון, שתן כהה, הצהבה של העור והעיניים, ירידה בתיאבון, חולשת שרירים, קשיי נשימה או קצב לב מהיר.
פרטי תגובה עם תרופות אחרות
אנטיביוטיקה ממשפחת האמינוגילקוזידים, ציקלוספורין, אמפוטריצין, טאקרולימוס,
נוגדי דלקת לא סטרואידיים
(NSAIDs), ואנקומיצין: תרופות אלו עשויות להגביר את הפגיעה הכליתית בשילוב עם אדפוביר. יש להימנע משילוב זה.
מעכבי האנזים reverse transcriptase מקבוצת NRTI, לאמיבודין: בשילוב תרופות אלו עם אדפוביר גובר הסיכון לחמצת מטבולית הבאה לידי ביטוי בכאבים וחולשת שרירים, קשיי נשימה, קצב לב מהיר, בחילה, הקאה ונימול של הידיים והרגליים. כמו כן גובר הסיכון לנזק כבדי המתבטא בבחילה, הקאה, איבוד תיאבון, חום גוף נמוך, שתן כהה והצהבה של העור והעיניים. יש להימנע משילוב זה.
השפעת שימוש ממושך
בשימוש ארוך טווח קיימת סכנה לפגיעה כלייתית. כמו כן קיים סיכון להתפתחות עמידות לנגיף ה-HIV בנשאים בלתי מזוהים או בלתי מטופלים אשר נושאים את הנגיף. ניטור: יש לבצע בדיקות דם סדירות בזמן הטיפול (אנזימי כבד, תפקוד כליות, עומס נגיפי).
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא